Romant kentañ Antonia Kerr eo hemañ. Ganet eo bet ar skrivagnerez e 1989, yaouank-kenañ eo eta.  Berr-tre eo Des fleurs pour Zoë, lennet e vez buan-tre. Istor Richard eo, ur paotr kazi tri-ugent, erru skuizh gant e labour, o tispartiañ eus e wreg. E New York emañ o vevañ abaoe meo bet ganet. Divizout a ra mont da bourmen un tamm er Stadoù-Unanet, pe da Ganada zoken, ha kavout a ra Zoë war e hent. Ur plach 22 vloaz eo Zoë, leun a startijenn. Kregiñ a raio neuze ur veaj hag un istor karantez etrezo.  Fentus-tre eo Des fleurs pour Zoë peogwir e seblant bezañ ur romant amerikan. Iskis eo ijinañ eo gall. Dre sell Richard e vez levezonet al lenner : Zoë a seblant bezañ hegasus ha war memes tro e seblant brav eston ha dispar.  Un toulladig darvoudoù a seblante din hep penn na lost hag o deus seblantet izeloch a live eget ar peurrest met un dizoloadenn vrav eo.